
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1073 


5 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός των ορίων του οικισμού "Λιβάρτζι" του δή¬ 
μου Αροανίας (ν. Αχαΐας) και καθορισμός ειδικών 


όρων και περιορισμών δόμησης αυτού. 1 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
Αθηνών και καθορισμός ειδικών όρων και περιορι¬ 
σμών δόμησης αυτού. 2 


Χαρακτηρισμός ως διατηρητέου του κτιρίου που βρί¬ 
σκεται επί των οδών Βασ. Αλεξάνδρου 12 και Ηρο¬ 
δότου εντός του εγκεκριμένου ρυμοτομικού σχεδί¬ 
ου του δήμου Αμαρουσίου (ν. Αττικής) και καθορι¬ 
σμός ειδικών όρων και περιορισμών δόμησης 
αυτού. 3 


ΑΠΟΦΑΣΕΙ Σ 

Αριθ. 25172 (1) 

Χαρακτηρισμός ως διατηρητέου κτιρίου που βρίσκεται 
εντός των ορίων του οικισμού "Αιβάρτζι" του δήμου 
Αροανίας (ν. Αχαΐας) και καθορισμός ειδικών όρων και 
περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τος της από 14.7.1999 - Δ' 580), όπως 
αντικαταστάθηκε με την παρ. 2 του άρθρου 3 του ν. 
2831 /2000 "Τροποποίηση των διατάξεωντου ν. 1577/1985 
Τενικάς Οικοδομικάς Κανονισμάς” και άλλες πολεοδομι- 
κές διατάξεις" (Α’ 140). 

2. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του ν. 
2469/1997 (Α'38). 

3. Την Υ6/31.10.2001 απάφασητου Πρωθυπουργού και 


της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων" (Β' 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων" (Α’ 9). 

5. Την από 21.2.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 46453/1653/21.2.2002 έγγραφο της 
Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών και το γεγονός ότι παρήλθε η ορι¬ 
ζόμενη προθεσμία από τις διατάξεις του άρθρου 4 (παρ. 
2) του V. 1577/1985 όπως αντικαταστάθηκε με το άρθρο 3 
(παρ. 2) του ν. 2831/2000, χωρίς να περιέλθουν στην ως 
άνω υπηρεσία τυχόν αντιρρήσεις ενδιαφερομένων. 

7. Το γεγονός ότι από τις κανονιστικές διατάξεις αυτής 
της απάφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός των ορίων του οικισμού "Αιβάρτζι" του δήμου 
Αροανίας (ν. Αχαΐας), φερόμενο ως ιδιοκτησία Ανδρέα 
Τριανταφύλλου, άπως φαίνεται σημειωμένο με κόκκινο 
χρώμα στο σχετικό πρωτότυπο διάγραμμα σε κλίμακα 
1:5000, που θεωρήθηκε απά τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
25172/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και οι εναρμονιζόμενες με αυτό μεταγενέστερες προσθή¬ 
κες, όχι όμως και τα κάθε είδους υπάρχοντα προσκτίσμα- 
τα, που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο και οι επεμβάσεις που πρέπει να γίνουν σε 
αυτά πραγματοποιείται απά την Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή διακοσμη- 
τικών στοιχείων του χαρακτηριζόμενου ως διατηρητέου 

κτιρίου όσο και του κτιρίου συνολικά, πλην εκείνων των 
στοιχείων ή προσκτισμάτων για τα οποία η Ε,Π,Α,Ε. έχει 
γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του χαρακτηριζομένου ως διατηρητέου κτιρίου, και 
γενικά κάθε επέμβαση για λόγους λειτουργικούς και στα¬ 
τικούς, εφόσον δεν αλλοιώνεται ο αρχιτεκτονικός χαρα¬ 
κτήρας και οι βασικές αρχές του κτιρίου. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο, πλην των αναγκαίων επιγραφών περιορισμέ¬ 
νων διαστάσεων που υποδηλώνουν τη χρήση του. 

6. Αίτηση για προσθήκη στο διατηρητέο κτίριο απο- 
στέλλεται από την πολεοδομική Υπηρεσία, με γνώμη της 
Ε.Π.Α.Ε., στην αρμόδια Υπηρεσία του Υπουργείου Περι¬ 


βάλλοντος, Χωροταξίας και Δημοσίων Έργων, για ειδική 
ρύθμιση, σύμφωνα με τις διατάξεις του άρθρου 4 (παρ. 2) 
του V. 1577/1985 (Α' 210), όπως αντικαταστάθηκε με το 
άρθρο3 (παρ. 2) του ν. 2831/2000, εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

7. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 25166 (2) 

Χαρακτηρισμός ως διατηρητέου κτιρίου που βρίσκεται 

εντός του εγκεκριμένου ρυμοτομικού σχεδίου Αθηνών 

και καθορισμός ειδικών όρων και περιορισμών δόμη¬ 
σης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ, 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τος της από 14.7.1999 - Δ' 580), όπως 
αντικαταστάθηκε με την παρ. 2 του άρθρου 3 του ν. 
2831 /2000 "Τροποποίηση των διατάξεωντου ν. 1577/1985 
"Γενικός Οικοδομικός Κανονισμός" και άλλες πολεοδομι- 
κές διατάξεις" (Α' 140). 

2. Τις διατάξεις του άρθρου 29Α του ν. 1558/1985 “Κυ¬ 
βέρνηση και Κυβερνητικά Όργανα" (Α' 137) που προστέ¬ 
θηκε με το άρθρο 27 του ν. 2081 /1992 (Α' 154) και τροπο¬ 
ποιήθηκε με την παραγρ. 2α του άρθρου 1 του ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δι ιμοαίων 
Έργων" (Β' 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων" (Α' 9). 

5. Την από 18.4.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 49609/3482/18.4.2002 έγγραφο της 
Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών και το γεγονός ότι παρήλθε η τασ¬ 
σόμενη προθεσμία από τις διατάξεις του άρθρου 4 (παρ. 
2) του V. 1577/1985, όπως αυτό ισχύει, χωρίς να περιέλ¬ 
θουν στην ως άνω υπηρεσία τυχόν αντιρρήσεις των εν¬ 
διαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του εγκεκριμένου ρυμοτομικού σχεδίου Αθηνών 
στην περιοχή Ομονοίας και ειδικότερα επί της οδού Σα- 
τωβριάνδου αριθ. 42, φερόμενο ως ιδιοκτησία Εθνικού 


Θεάτρου, όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:1000, που θεω¬ 
ρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την αριθμ. 25166/2002 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζομένο ως διατηρητέο κτίριο 
απαγορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών, καλλιτεχνικών και 
διακοσμητικών στοιχείων του, όσο και του κτιρίου συνολι¬ 
κά, πλην των στοιχείων ή των προσκτισμάτων του κτιρίου 
για τα οποία η Ε.Π.Α.Ε. έχει γνωμοδοτήσει για την αφαί¬ 
ρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του χαρακτηρι¬ 
ζόμενου ως διατηρητέου κτιρίου, εφόσον δεν αλλοιώνε¬ 
ται ο αρχιτεκτονικός χαρακτήρας του και δεν θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρων του κτι¬ 
ρίου. 

6. Αίτηση για προσθήκη οτο διατηρητέο κτίριο απο- 
στέλλεται από την πολεοδομική υπηρεσία, στην αρμόδια 
υπηρεσία του Υπουργείου Περιβάλλοντος, Χωροταξίας 
και Δημοσίων Έργων, με γνώμη της Ε.Π.Α.Ε., για ειδική 
ρύθμιση, σύμφωνα με τις διατάξεις του άρθρου 4 (παρ. 2) 
του V. 1577/1985 (Α'210), ως αυτό ισχύει, εφόσον δεν πα¬ 
ραβλάπτεται το διατηρητέο κτίριο και ο χώρος που το πε¬ 
ριβάλλει. 

7. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Η ΥΟΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 25133 (3) 

Χαρακτηρισμός ως διατηρητέου του κτιρίου που βρίσκε¬ 
ται επί των οδών Βασ. Αλεξάνδρου 12 και Ηροδότου 
εντός του εγκεκριμένου ρυμοτομικού σχεδίου του δή¬ 
μου Αμαρουσίου (ν. Αττικής) και καθορισμός ειδικών 
όρων και περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μάνοτου κω- 
δικοποιημένου π.δ/τος της 14/24-7-1999 -Δ' 580), όπως 
αντικαταστάθηκε με την παρ. 2 του άρθρου 3 του ν. 
2831 /2000 "Τροποποίηση των διατάξεωντου ν. 1577/1985 
"Γενικός Οικοδομικός Κανονισμός" και άλλες πολεοδομι- 
κές διατάξεις" (Α' 140). 

Τις διατάξεις του άρθρου 29Ατου ν.1558/85 "Κυβέρ¬ 
νηση και Κυβερνητικά Όργανα" (Α' 137), που προστέθηκε 
με το άρθρο 27 του ν.2081/1992 (Α' 154) και τροποποιή¬ 
θηκε με την παρ.2α του άρθρου 1 τουν. 2469/1997 (Α'38). 

3. Την υπ’αρ. Υ6/31-10-01 απόφαση του Πρωθυπουρ¬ 
γού και της Υπουργού Περιβάλλοντος,Χωροταξίας και 
Δημοσίων Έργων "ανάθεση αρμοδιοτήτων Υπουργού Πε¬ 
ριβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων" (Β' 1484). 

4. Τις διατάξεις της παρ.Β του άρθρου 1 του π.δ/τος 
28/28-1-1993 "Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων" (Α' 9). 

5. Τις από 3-12-2001 και 18-7-2002 αιτιολογικές εκθέ¬ 
σεις της Διεύθυνσης Πολεοδομικού Σχεδιασμού, Τμήμα 
Παραδοσιακών Οικισμών. 

6. Την από 29-7-2002 σύμφωνη γνώμη των φερόμενων 
ιδιοκτητών του κτιρίου Γ. Παπαθανασίου και Μ. Χριστο- 
δουλάκη (αρ. πρ. ΥΠΕΧΩΔΕ 15126/7261/29-7-2002). 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί των οδών Βασ. Αλεξάνδρου 12 και Ηροδότου 2 στο 
Ο.Τ. 24 του εγκεκριμένου ρυμοτομικού σχεδίου του δή¬ 
μου Αμαρουσίου (ν. Αττικής), όπως φαίνεται με μαύρη 
διαγράμμιση στο σχετικό πρωτότυπο τοπογραφικό διά- 
γραμμα σε κλίμακα 1: 200, που θεωρήθηκε από το Προϊ¬ 
στάμενο της Διεύθυνσης Τοπογραφικών Εφαρμογών με 
την αρ. 25133/2002 πράξη του και που αντίτυπό του σε 


φωτοσμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, όχι 
όμως και τα κάθε είδους υπάρχοντα προσκίσματα που αλ¬ 
λοιώνουν αυτό. Ο καθορισμός των προσκτισμάτων που 
αλλοιώνουν το αρχικό κτίριο πραγματοποιείται από την 
Επιτροπή Πολεοδομικού και Αρχιτεκτονικού Ελέγγου 
(ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων του χαρακτηριζόμε¬ 
νου ως διατηρητέου κτιρίου, όσο και του ίδιου του κτιρίου 
συνολικά, πλην εκείνων των στοιχείων ή προσκτισμάτων 
για τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, η εσωτερική διαρρύθμιση, ο 
εκσυγχρονισμός των εγκαταστάσεων, η ενίσχυση στο φέ- 
ροντα οργανισμό, η δημιουργία εσωτερικά νέου φέροντα 
οργανισμού στο χαρακτηριζόμενο ως διατηρητέο κτίριο, 
καθώς και επεμβάσεις για λόγους λειτουργικότητάς του, 
εφόσον δεν αλλοιώνεται ο αρχιτεκτονικός χαρακτήρας 
του κτιρίου και δεν θίγονται τα διατηρητέα στοιχεία του. 

5. Επιτρέπεται, χωρίς υπέρβαση των ισχυόντων όρων 
δόμησης και των λοιπών πολεοδομικών και κτιριοδομικών 
διατάξεων, η προσθήκη καθ’ ύψος ενός ορόφου με χρή¬ 
ση κατοικίας καθώς και η κατασκευή ισογείου κτίσματος 
σε απόσταση από το διατηρητέο κτίριο, όπως οι ρυθμί¬ 
σεις αυτές εγκρίθηκαν από την αρμόδια ΕΠΑΕ με το αρ. 
33/17-5-2002 πρακτικό της και φαίνονται στα επίσης πρω¬ 
τότυπα διαγράμματα (κάλυψης-όψεις-κατόψεις) που θε¬ 
ωρήθηκαν με την ίδια πράξη του Προϊσταμένου της Διεύ¬ 
θυνσης Τυπογραφικών Εφαρμογών που αναφέρεται στην 
παράγραφο 1 της παρούσας και τα οποία επίσης δημοσι¬ 
εύονται με την απόφαση αυτή. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που υποδηλώνουν τη χρήση των χώρων του κτι¬ 
ρίου. 

7. Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζομένου ως διατηρητέου κτιρίου κα¬ 
θώς και για την τοποθέτηση επιγραφών απαιτείται η 
έγκριση της ΕΠΑΕ. 

8. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα τηο 
Κυβερνήσεως. 

Αθήνα, 11 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

9471 
















ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















